**NU TE IUBESC**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Nu te iubesc,nu te mai vreau”

Așa mă mint întotdeauna

Evit mereu,să-ți spun pe șleau

Dar cum ești tu,e numai una

„La pieptul meu nu te doresc”

Încerc mereu a mă convinge

Dar când vin zori de înfloresc

Dorul de tine mă învinge

Mă cert cu ființa ce te vrea

Și-ncerc mereu s-o stăpânesc

Au oare nu-nțelege ea

Că ești un vis,un corp ceresc?

Oricât m-aș strădui de mult

Rămai o stea pe cer întins

Un ireal,un gând ocult

Ce-i imposibil de atins

Să mint,să spun „nu te iubesc”?

Și-n depărtare să m-ascund

Sau să rămân și să trudesc

Ca să te am,suflet plăpând?

De poți,răspunde-mi la-ntrebare

Se merită să stau să lupt

Sau să mă duc departe-n zare

Spre un alt vis făcut din lut?